৬৬৬ আসামির রায় আলাদাভাবে পড়ে শোনানো হয়। শুরুতে প্রধান অভিযুক্ত আসামি গোফরান মল্লিককে সর্বোচ্চ সাত বছরের সশ্রম কারাদণ্ড দেয়া হয়।    গত বছরের ৩১ মার্চ ৬৬৭ জন বিডিআর সদস্যের বিরুদ্ধে বিদ্রোহের অভিযোগে এ  মামলার অভিযোগ দায়ের করেন ব্যাটালিয়নের সুবেদার মতিউর রহমান। মৃত্যু হওয়ায় এক আসামিকে অভিযোগ থেকে অব্যাহতি দেয়া হয়।    উল্লেখ্য, ২০০৯ সালের ২৫ ও ২৬ ফেব্রুয়ারি পিলখানায় সদর দফতরে বিদ্রোহের অন্যতম কমান্ড ফোর্স ছিলো ২৪ রাইফেলস ব্যাটালিয়ন। হত্যা, গুম, নির্যাতন, লুট, অগ্নিসংযোগ ইত্যাদি অপরাধকর্ম ঘটিয়েছিল এ ব্যাটালিয়নের বিদ্রোহী জওয়ানরা। বিডিআর সদর দফতরে বিদ্রোহীদের হাতে ২৪ রাইফেল ব্যাটালিয়নের লে. কর্নেল লুৎফর রহমান, মেজর মোমেন ও মেজর মাকসুমুল হাকিম নিহত হন।